Gunung Kinabalu

Gunung Kinabalu (Jaku Dusun: Gayo Ngaran tauka Nulu Nabalu) nya gunung ke pemadu tinggi ba Borneo sereta ba Malaysia. Enggau peninggi 4,095 meter (13,435 kaki), iya nyadi punchak ketiga pemadu tinggi ba sebengkah pulau di Bumi, punchak ke-28 pemadu tinggi di Asia Tenggara, enggau gunung ke-20 pemadu tampak di dunya. Gunung tu bepalan ba pelilih menua Ranau, Begian Pantai Barat, Sabah, Malaysia. Gunung tu diintu lalu digaga Taman Kinabalu, siti Palan Pesaka Dunya.

Maya taun 1997, siti pengawa nyukat baru ngena teknologi satelit netapka peninggi punchak iya (dikelala enggau nama Low’s Peak) ba 4095m ari tikas tasik, iya nya kira-kira 6m kurang ari penyampau ke diperundingka sebedau tu sereta dikeluarka nyentuk ke diatu iya nya 4101m.Phillipps, A. & F. Liew 2000. Globetrotter Visitor's Guide – Kinabalu Park. New Holland Publishers (UK) Ltd.

Gunung enggau kandang endur ngelingi iya entara palan biologi ke pemadu beguna di dunya, enggau entara 5,000 ngagai 6,000 bansa utai tumbuh, 326 bansa burung, enggau lebih 100 bansa mamalia ke dikelala. Entara koleksyen jelu siga ti kaya tu iya nya spesis ti tebilang baka utai tumbuh Rafflesia ti besai sereta orangutan. Gunung Kinabalu udah diberi status Pesaka Dunya UNESCO.

 Kereban sanding 

Kategori:Gunung ba Sabah